### Beslutning

Godkendt.

### Sagsfremstilling

## Resume og sagens baggrund

[adresse] består af 10 almene ældreboliger, som tilhører Kalundborg Kommune. Der blev i 2020 konstateret råd og svamp i fundamentet og i gulvkonstruktionen i 3 af boligerne, hvilket indebærer nødvendig renovering, eller nyopførelse af de 3 boliger. I januar 2021 bevilgede Kommunalbestyrelsen midlertidigt 3,7 mio. kr. inklusive moms til arbejdet. Byggeskadefonden har i mellemtiden besluttet at dække skaden. Anlægsudgiften skal således finansieres dels af Byggeskadefonden og dels af Kalundborg Kommune, jf. fordelingsnøglen for ejendommen.

Undervejs i Byggeskadefondens undersøgelser af bygningen er der fundet yderligere skader. Der er derfor nu fremlagt to muligheder for det videre forløb. Den ene er en renovering og den anden er nedrivning og nyopførelse af de tre boliger.

Kommunalbestyrelsen besluttede d. 24. januar 2023 at fortsætte med nyopførelse af de tre boliger og give en tillægsbevilling på baggrund af budgetoplægget.

Efter endt licitation er der et behov for en supplerende anlægsbevilling på 1,08 mio. kr. Der søges derfor nu om dette.

## Indstillinger

Direktøren indstiller,

1. at der arbejdes videre med en nyopførelse af de tre ældreboliger.
2. at der gives en supplerende anlægsbevilling på 1,08 mio. kr. finansieret af kassen til at dække merudgiften til Kalundborg Kommunes andel af en nyopførelse af de tre ældreboliger.

## Behandling

Økonomiudvalget, Kommunalbestyrelsen.

## Sagsfremstilling

[adresse] består af 10 almene ældreboliger, som tilhører Kalundborg Kommune. Bygningen er opdelt i en boligdel og servicearealer. Der er dertil en fordelingsnøgle mellem de to ejerandele.

Der blev i 2020 konstateret råd og svamp i fundamentet og i gulvkonstruktionen i 3 af boligerne, hvilket indebærer nødvendig renovering, eller nyopførelse af de 3 boliger. I januar 2021 bevilgede Kommunalbestyrelsen midlertidigt 3,7 mio. kr. inklusive moms til arbejdet.

Administrationen vurderer fortsat, at der er et behov for de 3 ældreboliger i tilknytning til [adresse].

Anlægsudgiften skal således finansieres, jf. fordelingsnøglen for ejendommen.

Administrationen har efter konstateringen af skaden anmeldt den til Byggeskadefonden fordi byggeriet er opført sammen med Landbyggefonden. Byggeskadefonden har accepteret skaden og har fremsendt anerkendelse af, at de kan dække skaden.

Undervejs i Byggeskadefondens undersøgelser af bygningen er der af flere omgange fundet yderligere skader.

Byggeskadefonden har tilknyttet en uvildig rådgiver, der har undersøgt og vurderet omfanget af skaden.

Skadens omfang har vist sig at være så omfattende, at byggeskadefonden har tilkendegivet, at Kalundborg Kommune kan vælge mellem renovering af bygningen eller vælge at rive bygningsafsnittet helt ned for at bygge et nyt tilsvarende bygningsafsnit.

Der er derfor nu fremlagt to muligheder for det videre forløb. Den ene er en renovering og den anden er nedrivning og nyopførelse af de tre boliger.

Undersøgelserne af bygningen har vist, at byggeriet er behæftet med en række fejl, der er opstået undervejs i byggeriet. Det bemærkes, at der ved en renovering kan opdages yderligere fejl. Det fremlagte overslagsbudget kan derfor ændre sig, hvis der arbejdes videre med en renovering. Hvis der opføres nyt, kendes opgavens omfang og budget på forhånd.

Efter indkommet licitationsresultat vil Kalundborgs Kommunes egenbetaling på nyopførelsen ligge på i alt 6,62 mio. kr. inklusive moms. Årsagen til merudgiften vurderes at skyldes stigende entreprenørudgifter, materialepriser og særligt vedrørende projektet beliggenhed.

Det videre forløb

Nedrivningen af bygningen er iværksat. Hvis der gives en tillægsbevilling kan der skrives kontrakt med den vindende entreprenør og opgaven igangsættes umiddelbart herefter.

Der er afsat 1,0 mio. kr. til uforudsete udgifter til projektet. Der vil være fokus på at holde de uforudsete udgifter så langt nede som muligt.

## Økonomiske konsekvenser

Der søges om en anlægsbevilling på 1,08 mio.kr. som finansieres af kassen. Anlægsbevillingen lægges til de tidligere bevillinger, så den samlede bevilling herefter lyder på 6,62 mio. kr.

### Sagens forløb

10-10-2023 Økonomiudvalget
Anbefales.